სკონეშ პროვინცია

**სკონე** () შვედეთიშ 25 ტრადიციული ვაადმინისტრაციული პროვინციაშე არძოშე ობჟათეშე იდვალუაფუ, იკენს სკანდინავიაშ ჩქონიშ უკიდაში ობჟათე ნორთის დო მუსხირენ კოკის. სკონეშ პროვინცია შვედეთიშ ალმახანური ადმინისტრაციული დორთუალაშ მეჯინათ დახე ედომუშამო უხვადუ სკონეშ ლენს. პროვინციაშ უდიდაში ნოღა რე მალმე, ნამუთ თაშნეშე შვედეთიშ სიდიდათ მასუმა დო სკონეშ ლენიშ ადმინისტრაციულ ცენტრის წჷმარინუანს.

სკონეს ოორუეშე უხურგანს ჟირ პროვინცია ხალანდი დო სმოლანდი, ოორუე-ბჟეიოლშე ბლეკინგე, ბჟაეიოლშე დო ობჟატეშე ბალტიაშ ზუღა, ბჟადალშე - ერესუნიშ ლუბა. 2000 წანაშე, სკონე ორესუნიშ ხინჯით ქიმიარსხჷ დანიაშ კოკი ზელანდიას.

პროვინცია 1658 წანაშახ, როსკილეშ აპიჯალაშახ დანიაშ ომაფეშ აკოდგინალუაშა მიშმეშჷ. თენა უკულიან წანეფს ხოლო მუსხირენ აპიჯალათ ხოლო რე დოდასურაფილი: 1660 წანას, კოპენჰაგენიშ აპიჯალათ, 1679 წანას, ლუნდიშ აპიჯალათ დო 1700 წანას, ტრავენდალიშ აპიჯალათ. დანიარეფიშ ბოლო ცადება რეგიონიშ დორთინაფაშ გეშა, 1710 წანას,ჰელსინბორგიშ ლჷმას თენეფიშ წაგებათ გეთუ.  1658-1720 წანეფი შვედეთიშ ჯარეფი მახორობაშჸურე კონწარობათ გიშეკერძუაფუდჷ. რეგიონი 1720 ვემიაზრებუდჷ შვედეთიშ აკოდგინალუაშ ნორთო, თის *ეჭოფილი ურცხო დიხა* ჯოხოდჷ. XIX ოშწანურაშ დაჭყაფშახ შვედეთი რეგიონიშ მახორობაშ ნძალათ ასიმილაციას ოწიუდჷ. ამდღარშახ მეურს დება თიშენი, ნამჷ-და სკონეშ დიალექტი იკოროცხუდას დო ვარ შვედურო.

სკონე იკენს დოხოლაფირო შვედეთიშ ედომუშამი ტერიტორიაშ 3%-ის, თიში მახორობა აკმადგინანს შვედეთიშ მახორობაშ დოხოლაფირო -13%-ს. პროვინციაშ მახორობაშ დოხოლაფირო 16% წჷმარინუანს ურცხოეთიშ დუნაბადის. სკონე მეჭედალაშ მეჯინათ, შვედეთიშ მასშტაბით სედერმანლანდიშ პროვინციაშ უკული მაჟირა აბანს იკენს.
 
## ლიტერატურა
* Albertsson, Rolf (2007). "Half-timbered houses ". *Malmö 1692 - a historical project*. Malmö City Culture Department and Museum of Foteviken. Retrieved 16 January 2007.
* Anderson, Carl Edlund (1999). *Formation and Resolution of Ideological Contrast in the Early History of Scandinavia*. PhD dissertation, Department of Anglo-Saxon, Norse & Celtic (Faculty of English), University of Cambridge, 1999.
* Björk, Gert and Henrik Persson. "Fram för ett öppet och utåtriktat Skåne". *Sydsvenskan*, 20 May 2000. Reproduced by FSF. (In Swedish). Retrieved 3 April 2008.
* Bjurklint Rosenblad, Kajsa (2005). *Scenografi för ett ståndsmässigt liv: adelns slottsbyggande i Skåne 1840-1900.* Malmö: Sekel, 2005. ISBN 978-91-975222-3-6.
* Bonney, Richard (1995). *Economic Systems and State Finance*. Oxford University Press. ISBN 978-0-19-820545-6.
* Craig, David J. (2003). "Monument to Love". Boston University Bridge, 29 August 2003,· Vol. VII, No. 1. Retrieved 2 April 2008.
* Danish National Archives (2006). Lensregnskaberne 1560-1658. (In Danish). Retrieved 20 Oct. 2006.
* City of Lund (2006).*[http://www.lund.se/templates/Page____21316.aspx Touchdowns in the History of Lund]*.  Retrieved 10 January 2006.
* Gårding, Eva (1974). "Talar skåningarna svenska". *Svenskans beskrivning*. Ed. Christer Platzack. Lund: Institutionen för nordiska språk, 1973. (In Swedish)

## რესურსეფი ინტერნეტის
* Region Skåne  - პროვინციაშ საკრებულო
* Scania's Public Recreational Areas  - სკონეშ რეგიონიშ ტყალეფი დო პარკეფი
* Skåne  - სკონეს ბიზნეს რეგიონიშ ოფიციალური საიტი
* Läშsstyrelsen -  პროვინციაშ ადმინისტრაციაშ სხუნუ

## სქოლიო

კატეგორია:შვედეთიშ პროვინციეფი
კატეგორია:სკონე